

**TAURAGĖS „VERSMĖS“ gimNAZIJOS DIREKTORIUS**

**ĮSAKYMAS**

**DĖL ANGLŲ KALBOS VAIZDO KLIPŲ KONKURSO NUOSTATŲ TVIRTINIMO**

2024 m. gruodžio 27 d. Nr. V -

Tauragė

Vadovaudamasi gimnazijos 2024-2025 m. m. ugdymo planu, patvirtintu 2024-08-29 įsakymu Nr. V-75 ir atsižvelgdama į 2024 m. gruodžio 23 d. anglų kalbos mokytojos Laimos Eskienės prašymą,

t v i r t i n u anglų kalbos vaizdo klipų konkurso 8-10 klasių mokiniams „Small projects – big changes“ nuostatus (pridedami).

Direktorė Dalia Pukelienė

Vitalija Kalašinskienė, 8 446 61947

**Priedas**

**VIRTUALAUS ANGLŲ KALBOS VAIZDO KLIPŲ KONKURSO LIETUVOS 8-10 KLASIŲ MOKINIAMS „SMALL PROJECTS – BIG CHANGES” NUOSTATAI**

**I BENDROSIOS NUOSTATOS**

1. Virtualus anglų kalbos vaizdo klipų konkursas  8-10 klasių mokiniams vyks nuotoliniu būdu nuo 2025 m. kovo 4 d. iki 2025 m. gegužės 5 d. publikuojant visų  mokinių atsiųstus vaizdo klipus iki 2025 m. gegužės 16 d.

2. Konkurso organizatoriai - Tauragės „Versmės“ gimnazijos anglų kalbos mokytojos Laima Eskienė, Paula Mačiulienė, Jurgita Mockienė ir Jūratė Senkuvienė. Partneriai - Tauragės švietimo centras, Tauragės rajono savivaldybė.

3. Konkurso tikslas – ugdyti ir plėtoti mokinių komunikavimo, skaitmeninę, socialinę ir pažinimo kompetencijas, kūrybiškumą, kultūrinį sąmoningumą, iniciatyvą ir toleranciją. Skatinti juos domėtis ekologija, tvariu gyvenimo būdu, aplinkos saugojimu, taršos mažinimu, darnia žmogaus veikla gamtoje. Siekti, kad gerų darbų darymas taptų gyvenimo, elgesio ir veiklos norma.

4. Konkurso kalba – anglų.

**II KONKURSO TEMA**

5. Small projects – big changes – maži darbai – dideli pokyčiai.

**III KONKURSO DALYVIAI**

 6. Konkurse gali dalyvauti Lietuvos bendrojo lavinimo mokyklų 8-10 klasių ir profesinių mokyklų 9-10 klasių mokiniai.

7. Konkurse gali dalyvauti vienas dalyvis arba komanda. Dalyvių skaičius neribojamas.

**IV KONKURSO ORGANIZAVIMAS**

8. Vaizdo klipai publikuojami  iki 2025 m. gegužės 16 d. [www.youtube.com](http://www.youtube.com) platformoje, “Versmės” gimnazijos Facebook/Instagram puslapiuose ir interneto svetainėje [www.versme.org](http://www.versme.org)

9. Publikuojami tik tie vaizdo klipai, kurie Konkursui pateikti pagal organizatorių reikalavimus ir atitinka Konkurso  nuostatus.

**V KONKURSO SĄLYGOS**

10. 8-10 klasių mokiniai kviečiami pristatyti savo  idėjas ir įžvalgas apie tvarų gyvenimo būdą, aplinkos saugojimą, socialines iniciatyvas, kurios daro miestą/šalį/pasaulį geresniu, ir kviečia veikti.

11. Konkurso dalyviai registruojami iki 2025 m. kovo 3 dienos.

12. Registruojantis prašome užpildyti apačioje esančią lentelę ir atsiųsti el. paštu [versme.konkursas@gmail.com](mailto:versme.konkursas@gmail.com)

13. Vaizdo klipus siųsti el. paštu: [versme.konkursas@gmail.com](mailto:versme.konkursas@gmail.com)

14. Vaizdo klipe draudžiama naudoti teiginius, faktus, informaciją arba citatas, kurie žemintų kitus žmones ar žmonių grupes. Taip pat negali būti vartojama nenormatyvinė leksika.

 15. Reikalavimai vaizdo klipo kūrėjams: Atsiunčiant vaizdo klipą būtina užpildyti failo pavadinimą: mokykla, klasė, vardas/vardai, pavardė/pavardės. Pvz.: versme\_Ia\_vardenis\_pavardenis.mp4.

 Formatas: mp4, rezoliucija: 720p (HD), failo dydis: iki 20 MB, trukmė – 3-4 min. Vaizdo klipas turi būti su geros kokybės garso takeliu.

**VI REZULTATŲ VERTINIMAS IR APDOVANOJIMAI**

16. Atsiųstus vaizdo klipus vertins komisija pagal numatytus kriterijus: temos aktualumą ir jos atskleidimą, kūrybiškumą ir vaizdo bei garso kokybę.

17. Visi konkurso dalyviai bus apdovanojami padėkos raštais (elektroniniu formatu), o trys daugiausiai taškų surinkę mokiniai/komandos bus apdovanoti socialinių partnerių įsteigtais prizais.

18. Mokytojams - darbų vadovams bus išduodamos Tauragės švietimo centro dalyvių pažymos.

**VII AUTORIŲ TEISĖS IR ASMENS DUOMENŲ APSAUGA**

19. Kiekvienas dalyvis patvirtina ir užtikrina, kad jo (komandos) pateiktas vaizdo klipas yra originalus kūrinys, sukurtas savarankiškai ir nepažeidžiant kito asmens ar autoriaus teisių ir kitos intelektinės nuosavybės teisių, kad kiti asmenys į šį kūrinį neturi jokių teisių ar teisėtų interesų.

20. Dalyvaudamas Konkurse dalyvis suteikia teisę Konkurso organizatoriams viešai skelbti jo pateiktą vaizdo klipą padarant jį viešai prieinamą  [www.youtube.com](http://www.youtube.com) platformoje.

21. Organizatoriai įsipareigoja nurodyti viešinamų vaizdo  klipų autorių vardus ir pavardes.

22. Dalyvio sutikimu su šiose taisyklėse išvardintomis sąlygomis laikomas užpildytos dalyvio anketos ir vaizdo klipo pateikimas Konkurso organizatoriams.

Nuostatus ruošė: Tauragės „Versmės“  gimnazijos anglų kalbos mokytojos,  tel. Nr. pasiteirauti +37067412188 (Laima Eskienė), +37069982838 (Jūratė Senkuvienė), +37065292262 (Jurgita Mockienė).

Priedas Nr. 1

**LIETUVOS 8-10 KLASIŲ MOKINIŲ VAIZDO KLIPŲ KONKURSO**

**„SMALL PROJECTS – BIG CHANGES“**

**DALYVIO(-IŲ) REGISTRACIJOS LENTELĖ**

|  |  |  |  |
| --- | --- | --- | --- |
| **Eil. Nr.** | **Mokinio vardas, pavardė** | **Mokykla, klasė** | **Mokytojo vardas, pavardė** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |